पाएं अपने शहर की ताज़ा ख़बरें और फ्री ई-पेपरडाउनलोड करें
देश में कोरोना का संक्रमण लगातार तेज गति से बढ़ता जा रहा है। जिसने सरकार के साथ-साथ लोगों की चिंता भी बढ़ा दी है। इस बीच मध्य प्रदेश सरकार ने गरीबों को राहत दी है।कोरोनावायरस से बचाव के लिए शहर में कर्फ्यू जारी है। ऐसे में लोगों के घरों तक राशन पहुंचाने की व्यवस्था प्रशासन जल्द शुरू कर दी है।
राशन इंदौर की लक्ष्मीबाई नगर अनाज मंडी से शहर की कंट्रोल दुकानों पर पहुंचना शुरू हो गया है। वहीं कंट्रोल दुकानों से लोगों को राशन मिल रहा है। कई जगह दोनों ही जगह पर लंबी कतारें भी देखने को मिली। इंदौर में 11700 मीट्रिक टन अनाज कंट्रोल दुकानों के लिए आवंटित हुआ है। इंदौर जिले में 543 कंट्रोल दुकानों इनमें से 316 भंडार नगर निगम क्षेत्र में हैं। तकरीबन पौने तीन लाख हितग्राहियों को तीन महीने का एक साथ राशन दिया जाएगा।
लॉकडाउन के दौरान किसी को अनाज की दिक्कत न हो, इसलिए सरकार की ओर से तीन महीने का एक साथ राशन दिया जा रहा है। कोरोना संक्रमण के दौर में लोग परेशानियों से गुजर रहे हैं। कई लोगों के रोजगार, काम-धंधे बंद हो गए हैं, ऐसे में मप्र सरकार जरूरतमंदों को तीन महीने का एक साथ राशन काफी हद तक राहत पहुंचाएगा। सरकार ने स्पष्ट किया है कि 15 मई तक यह राशन सभी हितग्राहियों तक पहुंच जान चाहिए। वहीं इंदौर की लक्ष्मीबाई नगर अनाज मंडी के वेयर हाउस से सैकड़ों की तादाद में वाहनों के माध्यम से जिले की कंट्रोल दुकानों पर राशन पहुंचाया जा रहा है। इस क्षेत्र में वाहनों की लंबी-लंबी कतारें नजर आ रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn